Užpelkiai (Kretinga)

Užpelkiai – kaimas Kretingos rajono savivaldybės vakarinėje dalyje, 9 km į šiaurės vakarus nuo Kretingos, 2,5 km į šiaurės vakarus nuo Rūdaičių ir 4 km į rytus nuo Baltijos jūros, į pietus nuo kelio Palanga-Darbėnai, Žibos upelio kairiajame krante.

 Etimologija 

Yra dvi kaimo pavadinimo versijos. Tradiciškai vietos gyventojai pasakoja, kad seniau kaimą juosė pelkėtas Žibos upelio senslėnis, todėl gyvenvietė buvusi pavadinta Užpelkiais, t. y. esanti už pelkių. Pasak kito aiškinimo, kaimui vardą davė pirmieji naujakuriai Užpelkiai.

 Istorija 

Archeologijos paminklai liudija, kad kaimo žemėje žmonės nuolatos gyvena nuo IV a.-V a.Lietuvos TSR archeologijos atlasas, t. 3. Vilnius, 1977, p. 116, Nr. 745.

Rašytiniuose šaltiniuose kaimas pirmąkart paminėtas 1738 m.Tarybų Lietuvos enciklopedija, t. 4. Vilnius, 1988, p. 397. Tuo metu jame gyveno 9 valstiečių šeimos, kurios žemę nuomavo iš Palangos dvaro.

Kaimas priklausė Palangos valsčiui, kuris 1819 m. buvo perduotas Kuršo gubernijai, o 1921 m. grąžintas Lietuvai. 1923 m. jame buvo 13 ūkiųLietuvos apgyvendintos vietos. Kaunas, 1925, p. 117., Lietuvos žemės reformos metu išskirstytų į vienkieminius ūkius.

Sovietmečio kolektyvizacija ir melioracija vienkiemius sunaikino, o kaimo žemes pavertė dirbamais Karolio Požėlos kolūkio laukais. Iš vienkiemių gyventojai kėlėsi į pagalbinę kolūkio gyvenvietę prie Palangos-Darbėnų kelio arba į Rūdaičius.

 Gyventojai 

 Kultūros paveldas 
 Užpelkių kapinynas, (IV-XII a.).
 Užpelkių kaimo senosios kapinės, vadinamos Markapiais, Senkapiais, Pilale (XVI-XIX a.).

 Šaltiniai 

 Nuorodos 

Kategorija:Kretingos rajono savivaldybės gyvenvietės